ชาวเน็ตชื่นชมฮีโร่ของคนยากไร้ บิณฑ์ รุดช่วยคุณตารับจ้างลับมีด
หลังจากที่สังคมออนไลน์แห่แชร์เรื่องราวของคุณตา บุญจันทร์ กรกรก อายุ 87 ปี ที่เดินรับจ้างลับมีดในราคา 5-20 บาท ด้วยความไม่ย่อท้อต่อชีวิต จนกระทั่งเกิดกระแสระดมทุนในโลกออนไลน์ เพื่อช่วยเหลือคุณตาอยู่ในขณะนี้ ล่าสุดนักแสดงหนุ่มน้ำใจงาม บิณฑ์ บรรลือฤทธิ์ ได้ยื่นมือเข้าไปช่วยเหลือ และตั้งใจจะพาคุณตากลับไปเยี่ยมบ้านเกิดที่จังหวัดอุดรธานีในวันอาทิตย์ที่ 15 มี.ค.นี้,บิณฑ์ ได้โพสต์ข้อความผ่านเฟซบุ๊กส่วนตัว เล่าว่า ได้แวะมาเยี่ยมและพูดคุยกับคุณตาบุญจันทร์ ซึ่งมีอาชีพรับจ้างลับมีด มีรายได้วันละประมาณ 200 บาท รวมทั้งมีเงินเก็บที่หามาได้ตลอดทั้งปีเพียง 10,900 บาท ซึ่งเบื้องต้นตนเองได้มอบเงินจำนวน 20,000 บาทไว้ให้เพื่อเป็นค่าใช้จ่าย โดยจะนำเงินทั้งหมดเก็บไว้กับตัวเองก่อน เพราะเกรงว่าจะเป็นอันตรายต่อคุณตา และจะมอบให้เมื่อได้ส่งคุณตาถึงบ้านเกิดเรียบร้อยแล้ว,นอกจากนี้ บิณฑ์ ยังได้ขอบคุณทุกคนในโลกออนไลน์ ที่ได้ช่วยกันระดมทุนเพื่อช่วยเหลือผู้ยากไร้ นับว่าเป็นการดูแลสังคมและเอื้ออาทรต่อกัน ทำให้หลายๆ คนที่พบเห็น มีกำลังใจที่จะทำความดี และพร้อมช่วยเหลือผู้อื่นต่อไป
นักแสดงหนุ่มน้ำใจงาม บิณฑ์ บรรลือฤทธิ์ ยื่นมือเข้าไปช่วยเหลือ คุณตารับจ้างลับมีด
คุณตาลับมีด,คุณตา,ช่วยเหลือสังคม,อุดรธานี,คุณตาเดินรับมีด,คุณตาบุญจันทร์ กรกรก,เดินรับจ้างลับมีด,ร้องทุกข์,บิณฑ์,บิณฑ์ บรรลือฤทธิ์,คนไทยมีน้ำใจ,สังคมออนไลน์,โซเชียล,โซเชียลมีเดีย,สายตรวจโซเชียล,ไทยรัฐ,ไทยรัฐออนไลน์